kardosdrur/scandi-wiki huggingface dataset:
Tour de France 2021

Tour de France 2021 var den 108. udgave af cykelløbet Tour de France. Løbet blev afviklet fra 26. juni 2021 med start i Brest i Bretagne og afsluttet med sidste etape søndag den 18. juli med traditionel afslutning på Avenue des Champs-Élysées i centrum af Paris. Løbet blev vundet af sloveneren Tadej Pogačar foran danske Jonas Vingegaard.

Løbet var oprindeligt planlagt til at starte i København. Starten i København blev flyttet til 2022 og overgik i stedet til Brest på grund af konsekvenserne af coronaviruspandemien, da EM i fodbold og Københavns værtskab for fire kampe var blevet rykket til 2021 på grund af pandemien. Løbet var oprindeligt planlagt til at blive afholdt i perioden fra 2. til 25. juli 2021, men fik nye datoer fra 26. juni til 18. juli 2021, for at undgå omlægning af sommer-OL 2020, der også er flyttet til 2021.

Den samlede rute for Tour de France 2021 blev præsenteret den 1. november 2020.

Etaperne

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere 
184 ryttere fra 27 nationer og 23 hold stiller til start i løbet. Blandt de største favoritter til at vinde løbet samlet er sidste års vinder Tadej Pogačar og manden på andenpladsen, Primož Roglič. Tredjepladsen fra 2021, Richie Porte, stiller til start på et hold med tre Grand Tour-vindere (Geraint Thomas, Richard Carapaz og Tao Geoghegan Hart).

Danske ryttere 

* DNF = gennemførte ikke
* DNS = stillede ikke til start

Startliste

Referencer

Eksterne henvisninger 
 Officielle hjemmeside
 

 
2021
UCI World Tour 2021
Samson Bank

Samson Bank var en dansk bank, der udsprang af bankierselskab. Banken var ledet og ejet af Ole Abildgaard, Steffen Aspöck og Lasse Lindblad. Banken gik konkurs i 1995.

Tidligere banker i Danmark
Ophørt i 1995
Lasse Lindblad

Lasse Lindblad (født 8. september 1964) er dansk forretningsmand og serie iværksætter. Lasse Lindblad har en HD i Finansiering fra Copenhagen Business School samt er uddannet i bankvæsnet. Gennem sin karriere har han stiftet og været medstifter af en række virksomheder blandt andet indenfor udvikling af lægemidler, diagnostik, vedvarende energi, informationsteknologi og den finansielle sektor. Flere af hans virksomheder er blevet børsført eller solgt ved industrielt salg.

Lasse Lindblad er bl.a. kendt for sin tilknytning til Capinordic Bank, der gik konkurs i 2010. Lindblad var Capinordic A/S, der ejede banken, og var tillige bestyrelsesmedlem i banken. I forbindelse med retsopgøret efter bankens krak blev der rejst straffesag mod Lindblad og han blev i 2016 af Retten i Lyngby idømt fængselsstraf for skyldnersvig. Dommen blev dog omstødt af Østre Landsret, der frifandt Lindblad for tiltalen. Ved Højesterets dom af 15. januar 2019 blev Lindblad dømt til at betale erstatning på 89 mio. kr. for uforsvarlig långivning.

Lasse Lindblad købte søndag den 28. august fodboldklubben FC Helsingør fra 1. division af de daværende amerikanske ejere. Hensigten var at skabe en god lokal forankring, og ikke mindst sikre at der skabes en god og langsigtet ejerløsning bestående af flere lokale investorer.

Referencer 

Erhvervsfolk fra Danmark
Iværksættere fra Danmark
Korsfjorden (Alta)

Korsfjorden (nordsamisk: Fielvuotna) er en fjord i Alta kommune i Troms og Finnmark  fylke  i Nordnorge. Fjorden går 11 kilometer mod øst  til Elvestrand i bunden af fjorden. Den har indløb mellem halvøen Klubben i nord og bygden Storekorsnes i syd. Vest for Storekorsnes ligger indløbet til Altafjorden, som går mod syd til byen Alta.

Ved fjorden ligger også bygderne Korsfjord, på nordsiden, og Nyvoll over for på sydsiden. Mellem disse to bygder er der en færgeforbindelse som er en del af Fylkesvej 19 (Finnmark). Fylkesvei 883 går langs sydsiden af fjorden.

Kilder og henvisninger 

Fjorde i Troms og Finnmark
Alta (Norge)
Sandlandsfjorden

Sandlandsfjorden (også kaldt Søre Bergsfjorden) er en fjord på vestsiden af øen Silda i Loppa kommune i Troms og Finnmark  fylke  i Nordnorge. Fjorden går 11 km mod syd til Marøya i bunden af fjorden. Fjorden har indløb mellem Marholmen i sydvest og Avløysinga i nordøst. Der er kun bosætninger på vestsiden af fjorden og her ligger blandt andet bygden Sandland. På østsiden af Silda ligger Bergsfjorden.

Fylkesvej 72 (Finnmark) går langs vestsiden af fjorden.

Kilder og henvisninger 

Fjorde i Troms og Finnmark
Loppa
Paludan-Müllers Vej (Aarhus)

Paludan-Müllers Vej er en større byvej i det nordlige Aarhus der strækker sig i en længere bue fra Langelandsgade til rundkørslen ved Karl Krøyers Vej og Skejby Nordlandsvej. Undervejs passerer vejen bl.a. Storcenter Nord, Herredsvang og Aarhus Universitetshospital i Skejby, ligesom den krydser Ringgaden, Hasle Ringvej og Aarhus Letbane.

Palaudan-Müllers Vej er navngivet i 1909 efter den danske digter Frederik Paludan-Müller (1809-1876).

Vejen lå oprindeligt mellem Katrinebjergvej og Langelandsgade, men blev siden hen forlænget i flere omgange. Sidst i 2010'erne til vejkrydset ved Skejby Nordlandsvej i forbindelse med udbygningen af Skejby og Universitetshospitalet. Palaudan-Müllers Vej var oprindelig 1,5 km lang, men er siden forlænget til ca. 5,5 km.

Kilder og henvisninger 

Gader i Aarhus
Silda (Loppa)

Silda (nordsamisk: Sildi) er en ubeboet ø i Loppa kommune i Troms og Finnmark fylke i Nordnorge. Øen ligger øst for Lopphavet mellem Bergsfjorden og Sandlandsfjorden. Den har et areal på 43,18 km².

Øens navn var i gammel tid Silden, og refererer først og fremst til øens udseende som ligner fisken sild.

Der er arkæologiske fund af landbrugsredskaber, spor af huse og begravelser fra jernalderen og middelalderen.

Kilder og henvisninger 

Loppa
Øer i Troms og Finnmark
Paludan Müllers Vej

Paludan Müllers Vej er et dansk vejnavn og refererer bl.a. til følgende:

 Paludan Müllers Vej (Aalborg)
 Paludan-Müllers Vej (Aarhus)
 Paludan Müllers Vej (Frederiksberg)
 Paludan-Müllers Vej (Haderslev)
 Paludan Müllers Vej (Odense)
Leif Falk

Leif Falk (født 1940, død 19. februar 2019) var en dansk friskolemand og musiklærer. Han var katalysator for den aarhusianske rytmiske musikscene i 1980'erne.

Falk blev uddannet som lærer 1963 fra Aarhus Seminarium. Ansat som musiklærer på Aarhus Friskole i 1965.

Referencer 

Musikere fra Danmark
Bergsfjorden

Bergsfjorden kan vise til flere steder i Norge:

 Bergsfjorden (Senja) – en fjord i Senja kommune i Troms fylke
 Bergsfjorden (Loppa) – en fjord i Loppa kommune i Finnmark fylke
 Bergsfjord – en bygd i Loppa kommune i Finnmark
Bergsfjorden (Loppa)

Bergsfjorden (også kaldt Nordre Bergsfjorden) er en fjord på østsiden af øen  Silda i Loppa kommune i Troms og Finnmark fylke  i Nordnorge. Fjorden har indløb mellem Ivervær i vest og Lørsnes i øst og går 12 kilometer mod sydvest til bygden  Bergsfjord, som ligger på østsiden af fjorden. Herfra fortsætter fjorden som Langfjorden.

De eneste bebyggelser ved fjorden ligger på østsiden helt mod syd i fjorden. Her ligger bygden Bergsfjord og et par andre bebyggelser. Fylkesvej 71 (Finnmark) går her langs en lille del af fjorden. 

På vestsiden af Silda ligger Sandlandsfjorden.

Kilder og henvisninger 

Fjorde i Troms og Finnmark
Loppa
Rousthøje

Rousthøje er en landsby i Rousthøje Sogn, Varde Kommune i Sydvestjylland. I Rousthøje finder man Rousthøje Forsamlingshus. Landsbyen ligger 10 km sydvest for Varde, 20 km nordøst for Esbjerg, 7 km syd for Næsbjerg og 3,5 km nordvest for Roust. Rousthøje har meget tilfælles med Roust, da de har en fælles byforening og ligger tæt på hinanden.

Byer i Varde Kommune
Olof Palmes Allé

Olof Palmes Allé er en gade i det nordlige Aarhus mellem Halmstadgade og Brendstrupgårdsvej. Foruden selve centralgaden, er også dens sideveje navngivet Olof Palmes Allé. Gaden ligger i et kvarter med flere uddannelsesinstitutioner, bl.a. VIA University College, Aarhus Business College og IBM Danmark, ligesom der også ligger et privathospital, Aleris-Hamlet Aarhus. Der går bybusser gennem gaden, og Aarhus Letbane har desuden station, Olof Palmes Allé Station.

Historie 
Oprindelig navngivet Halmstadgade i 1966, men i 1986 omdøbt til Olof Palmes Allé efter den svenske socialdemokratiske politiker Olof Palme (1927-1986). Efter forskellige ministerposter fra 1963 til 1969 blev han Sveriges statsminister fra 1969 til 1976. Forholdt sig stærkt kritisk til USA's krigsførelse i Vietnam, samtidig med at han betonede den svenske neutralitet. Han blev igen statsminister fra 1982, men blev i 1986 myrdet i Stockholm.

Olof Palmes Allé har postnummeret 8200 og ligger i Aarhus N.

Referencer

Eksterne henvisninger 

Gader i Aarhus
Østhimmerlands Ungdomsskole

Østhimmerlands Ungdomsskole er en er en kreativ og kunstnerisk efterskole beliggende i Bælum. Ungdomsskolen har været drevet som sådan siden 1954.

Fogedsæde
Bygningerne der i dag huser Østhimmerlands Ungdomsskole var oprindeligt områdets fogedsæde. Tiden som fogedsæde blev meget kort. Det skyldes at den gamle herredsfogeds unge førstemand blev forelsket i herredsfogedens unge kone. Som førstemand havde han hjemmel til at skrive under på diverse retsdokumenter, og derved svindlede han sig efter sigende til en stor sum penge. Ifølge historier forlyder det, at det førstemanden og herrefogedens førstemand flygtede med alle pengene til Amerika. Tilbage stod herredsfogeden med ansvar for førstemandens formodede forbrydelser. Som konsekvens heraf blev herredsfogeden smidt i sit eget fængsel, som skulle have ligget i hovedbygningens kælder. Her døde han, før han kom for retten.

Herefter blev fogedsinstitutionen flyttet til Terndrup, som senere også fik områdets sygehus og områdets kommunale administrationsbygning. Bygningerne i Bælum stod tomme. Heraf kom ideen om at oprette en højskole, og i år 1885 var højskolen en realitet med Hans Villumsen som forstander.

Fra fogedsæde til kreativ efterskole
Bygningerne fungerede som højsskole indtil lige før 2. verdenskrig, hvor man omdannede højskolen til en landbrugshøjskole. Skolen blev i 1942 inddraget af tyskerne, og efter krigens afslutning var skolen i så dårlig stand, at man opgav at fortsætte med at drive landbrugshøjskolen. En kreds af Bælum-borgere bad herefter Gunnar Kragelund være ny forstander på det man valgte at kalde Østhimmerlands Ungdomsskole, der i 1954 modtog sit første hold sommerpiger.

Gunnar Kragelunds blev i 1983 efterfulgt af Peter Overgaard. I et interview forklarer Peter Overgaard, at Ungdomsskolen var meget frisindet i forhold til sin samtid. Det var en af de meget få efterskoler uden sengetider og uden nogle regler vedrørende kontakt mellem drenge og piger. Ungdomsskolen var klart foran sin tid med hensyn til disse regler. Det skabte stor opsigt og gav mange problemer fra utilfredse forældre, men der blev ikke ændret på reglerne af den grund, og de fastholdes stadigvæk. Berno Jacobsen trådte til i 2003 og fortsatte i stor stil skolens frisindede traditioner, og han lagde grunden til den kreative efterskole der findes i dag. Forstanderposten blev i 2018 overtaget af Jesper Brøsted, som den 4. forstander siden 1954.

Eksterne henvisninger 
 Østhimmerlands Ungdomsskoles hjemmeside

Efterskoler
Bygninger, konstruktioner og anlæg i Rebild Kommune
2. etape af Tour de France 2022

2. etape af Tour de France 2022 var et 202,2 km langt linjeløb som gik fra Roskilde til Nyborg 2. juli 2022.

Roskilde Kommune havde budgetteret med udgifter på ti millioner kroner for at få starten af etapen.

Selvom Odense var inde i billedet som målby for etapen, blev det efter løbsdirektør Christian Prudhommes ønske Nyborg der fik målstregen. Dette skyldtes at rytterne kort forinden har passeret Storebæltsbroen, hvor håbet var at kraftig sidevind på den 17 km lange strækning over Storebælt kunne få en afgørende betydning for resultatet af etapen.

På Asnæs Indelukke, Høve Stræde og Kårup Strandbakke var der være spurter om den prikkede bjergtrøje. Løbets første sprint om den grønne pointtrøje fandt sted i Kalundborg.

Ved Nyborg forlod rytterne motorvej E20 ved afkørsel 44 (Knudshoved) og drejede ned på Hjejlevej. Selve målstregen var placeret på Storebæltsvej ved McDonald's, og teambusser og lastbiler blev placeret på samme vej i retning ind mod byen og videre ad Havnegade. Nyborg Kommune har afsat 15 mio. kr. til udgifter for etapeafslutningen.

Den præcise rute blev på et pressemøde på Munkebjerg Hotel i Vejle offentliggjort 4. februar 2020.

Den hollandske sprinter Fabio Jakobsen fra  vandt etapen efter en massespurt. Danske Magnus Cort fra  vandt alle tre bjergspurter, og tog løbets første bjergtrøje.

Resultater

Etaperesultat

Klassement efter etapen

Pointkonkurrencen

Bjergkonkurrencen

Bedste unge rytter

Holdkonkurrencen

Referencer

Eksterne henvisninger 

 Officielle hjemmeside 
 2. etape - Roskilde > Nyborg - Tour de France 2022 på TV 2s hjemmeside
 

02
Sport i Roskilde
Sport i Nyborg
Tour de France 2022
Sport i Danmark i 2022
Thomas Rohde

Thomas Rohde (født 19. november 1999) er en dansk fodboldspiller, der spiller for Odder som angriber.

Klubkarriere 
Rohde spillede for Hatting-Torsted og BGI akademiet som ungdomsspiller.

AC Horsens 
Som U/19-spiller var han i januar 2018 med førsteholdstruppen på træningslejr i Spanien.

Referencer

Eksterne henvisninger 

Fodboldspillere fra Danmark
Ågård Frimenighed

Ågård Frimenighed er en grundtvigsk evangelisk luthersk frimenighed med samme bekendelsesgrundlag som Folkekirken.

Oprettelsen af menigheden fandt sted i efterdønningerne af den folkelige grundtvigske vækkelse, som havde rejst sig fra midten af 1800-tallet. I den lokale sognekirke i Øster Starup var forkyndelsen præget af det indre missionske, men efterhånden var der flere og flere på egnen, som søgte et andet bibelsyn. Derfor blev der indgået det kompromis, at der blev ansat en grundtvigsk hjælpepræst til den missionske sognepræst i Øster Starup. Så kunne sognebørnene selv vælge, hvilken præst de ville høre om søndagen.

Præster ved Ågård Frimenighed 
Georg Valdemar Brücker 1887-1929

Karl Nielsen 1929-1930

Otto Helms 1930-1938

Richard Andersen 1939-1954

Erik Staffeldt 1955-1970

Gunhild Krøigaard 1970-1976

Gunnar Kasper Hansen 1976-1991

Hasse Neldeberg Jørgensen 1991-1997

Henrik Jensen 1997 -

Eksterne henvisninger 
 

Frimenigheder
1. etape af Tour de France 2022

1. etape af Tour de France 2022 var en 13,2 km lang enkeltstart, som gik rundt i centrum af København den 1. juli 2022. Dette var den første af tre etaper af Tour de France der nogensinde blev kørt i Danmark, ligesom København blev løbets nordligste startby.

Rytterne startede enkeltvis på Nørre Farimagsgade ved Ørstedsparken, og sluttede på H.C. Andersens Boulevard ved Rådhuspladsen. Den 13,2 km lange strækning gik blandt andet forbi Dronning Louises Bro, Kastellet, Den lille Havfrue, Parken, Amalienborg og Kongens Nytorv. Løbet var præget af regnvejr og flere styrt. En halv million tilskuere sørgede for usædvanligt højt lydniveau.

Den præcise rute blev på et pressemøde på Munkebjerg Hotel i Vejle offentliggjort 4. februar 2020.

Belgiske Yves Lampaert fra  vandt enkeltstarten, og fik løbets første gule førertrøje.

Rutekort 
{
  "type": "ExternalData",
  "service": "page",
  "title": "2022 Tour de France, Stage 1.map"
}

Resultater

Etaperesultat

Klassement efter etapen

Pointkonkurrencen

Bedste unge rytter

Holdkonkurrencen

Referencer

Eksterne henvisninger 

 Officielle hjemmeside 
 1. etape - København > København - Tour de France 2022 på TV 2s hjemmeside
 

01
Sport i København
Tour de France 2022
Sport i Danmark i 2022
Rosan Bosch

Rosan Bosch (født 29. november 1969 i Utrecht) er grundlægger og kreativ direktør for Rosan Bosch Studio i København. Bosch er internationalt kendt for designet af den svenske Vittra Skole Telefonplan og har designet læringsmiljøer for Sheikh Zayed Private Academy i Abu Dhabi, IB-skolen Western Academy of Beijing i Kina og børnehaven Liceo Europa i Spanien.

Biografi 
Rosan Bosch er uddannet fra Hogeschool voor de Kunsten, Utrecht, Holland i 1991. Som led i sin uddannelse tilbragte hun to år på Universitat de Bellas Artes, Barcelona, Spanien. I næsten et årti arbejdede hun som samtidskunstner, inden hun etablerede designstudiet Bosch & Fjord i 2001 med Partner Rune Fjord. Sammen lavede de designet for LEGOs udviklingsafdeling og indretningen af Hjørring Bibliotek. I 2010 etablerede sin nuværende praksis, Rosan Bosch Studio, i København.

Design af læringsrum 
Rosan Bosch er kendt for en progressiv tilgang til design af læringsmiljøer., hvor hun lader form matche funktion. Især indretningen af de svenske Vittra-skoler er internationalt kendte. I stedet for traditionelle klasseværelser fungerer store legetøjslignende møbler som rumdelende installationer, der understøtter differentieret læring.

I 2018 udgav Bosch bogen Designing for a Better World Starts at School, hvor hun introducerede seks designprincipper for differentierede læringsmiljøer.

Metoden prioriterer elevernes læringsbehov i planlægningen af skolerne. Ved at blande kunst, design, arkitektur og leg stimulerer læringsmiljøerne innovativ tænkning og elev-centreret læring, understøtter den pædagogiske indsats og udviklingen af 21st century skills.

Offentlig taler og rådgiver 
Bosch har ofte optrådt som offentlig taler og gæsteunderviser på scener som UNESCOs forum for uddannelse i Mexico, Harvard Graduate School of Education, TED talks og Aprendemos Juntos for den spanske avis El Pais. Som rådgiver for Uddannelsesministeriet i Argentina har hendes tegnestue udviklet retningslinjer for et redesign af landets 22.000 gymnasieskoler som en del af en national skolereform.

Andet designarbejde 
Rosan Bosch er også kendt for sine prisvindende designløsninger for biblioteker, hospitaler, arbejdsrum og udstillinger. Blandt tegnestuens klienter er Børnenes Bibliotek i Billund, børnehospitalet BørneRiget og VELUXs VILLUM Window Collection.

Udvalgte projekter 

 BS KA school Zottegem, Belgien (under konstruktion)
 St. Andrew's Scots School, Buenos Aires, Argentina (2019)
 Western Academy of Beijing, Beijing, Kina (2019)
 Buddinge Skole, Gladsaxe, Danmark (2019)
 Stengård Skole, Gladsaxe, Danmark (2019)
 VELUX Collection, Østbirk, Danmark (2018)
 Glasir, Færøerne (2018)
 Liceo Europa, Zaragoza, Spanien (2016)
 Børnenes Bibliotek i Billund, Billund, Danmark (2016)
 Sheikh Zayed Private Academy, Abu Dhabi (2015)
 VILLUM Window Collection, Søborg, Danmark (2015)
 Bornholms Efterskole, Rønne, Danmark (2013)
 Vittra Skole Brotorp, Stockholm, Sverige (2012)
 Vittra Skole Södermalm, Stockholm, Sverige (2012)
 Vittra Skole Telefonplan, Stockholm, Sverige (2011)
 LEGO PMD, Billund, Danmark (2010)

Kilder 

Kvindelige kunstnere
Personer fra Utrecht
Morten Kirckhoff

Morten Kirckhoff (født 24. februar 1971) er en dansk eventyrer, foredragsholder, tv-vært og iværksætter, der er kendt fra den utraditionelle rejsereportage-serie Nul stjerner (2019- ) og Alt Forladt på DR2.

Karriere 
I 1999 startede Morten Kirckhoff sin karriere i reklamebranchen og var 2001-2017 partner og kreativ direktør i bureauet Advance, hvor han var en af idémændene bag succesen LEGO Bionicle. Kirckhoff udviklede og skabte websitet 10socks.com og vandt en specialpris i Børsens E-handelspris (2001) samt en Guldløve ved markedsføringsfestivalen Cannes Lions.

Sidenhen helligede Kirckhoff sig at rejse til utraditionelle steder i verden og gennem bøger og tv-produktioner, formidlede han historierne derfra.

Kirckhoff har rejst til mere end halvdelen af verdens lande og blev i 2013 optaget som medlem nr. 459 i Eventyrernes Klub. Som tv-vært har Kirckhoff vist forladte steder frem for seerne på DR2, og i 2019 var han idémand og vært sammen med Jan Elhøj på DRs program Nul stjerner en serie rejsereportager fra sådanne steder.

Kirckhoff har også været vært på DR programmerne Alt Forladt, Jagten på Elefantordenen og UFO Jagten.

Morten Kirckhoff er grundlægger af rommærket Wanderum og direktør for Liquidminds TVproduction. Han er gift med Vibeke og har tre børn.

Bibliografi 
 Abandoned Vol. 1-4 (2011-2017)
 De Forladte Danske Hjem (2018)
 Forladte Danske Steder (2020)
 ILD - Eventyrlig Mad (2020)
 Det Smager Af Lort. Skrevet sammen med Nikolaj Kirk. (2021)
 VELO - De Danske Verdenscyklister m. Tore Grønne & Bjørn Harvig (2022)

Filmografi 
 2012: Alt forladt DR2
 2017: TEDtalk
 2019-: Nul stjerner - DR2 (6 sæsoner)
 2022: På UFO jagt med Jan & Morten - DRTV
 2022 Jagten på Elefantordenen - DRTV

Referencer 
.

Tv-værter fra Danmark
Eventyrere fra Danmark
Fotografer fra Danmark
Iværksættere fra Danmark
Peter Johansen

Peter Johansen er en dansk iværksætter
, stifter af "Royal Denship" og "Martin Gruppen". 

"Royal Denship" bygger og eksporterer lystyachter til velhavere i udlandet og "Martin Gruppen"er en dansk lysproducent med hovedkvarter i Frederikshavn.

Peter Johansen blev i år 2000 idømt 3 måneders ubetinget fængsel for insiderhandel af byretten i forbindelse med salget af lysproducenten "Martin Gruppen". Peter Johansen ankede dommen og blev af Vestre Landsret idømt en skærpet, 6 måneders ubetinget stadfæstet fængselsdom i stedet for de oprindelige 3 måneders fængsel.

I årene 1999-2005 var Peter Johansen ejer af hovedgården Pallisbjerg nær Staby ved Nissum Fjord, nord for Ringkøbing. I 2002 blev Peter Johansen tvunget og dømt af Jordbrugskommisionen i Ringkøbing Amt til at sælge Pallisbjerg efter, at Jordbrugskommisionen vedtog at Peter Johansen ikke opfyldte den eksisterende bopælspligt og landbrugspligt på Pallisbjerg hovedgård.

Kilder og henvisninger 

Iværksættere fra Danmark
Nuvsfjorden

Nuvsfjorden (nordsamisk: Cuokcavuotna) er en fjord i Loppa kommune i Troms og Finnmark fylke i Nordnorge. Fjorden har indløb mellem Molvineset i vest og Klubben i øst og går otte kilometer mod syd til Nuvsfjordbotn. Fjorden har navn efter fjeldet Nuven ved den vestlige bred af indløbet, der refererer til nuv, en afrundet top eller forhøjning

Bygden Nuvsvåg ligger inderst i en vig på østsiden af fjorden. Der er også enkelte huse og smågårde langs fjorden. Syd for fjorden ligger gletsjeren Øksfjordjøkelen

Fylkesvej 77 (Finnmark) går langs østsiden af fjorden.

Kilder og henvisninger 

Fjorde i Troms og Finnmark
Loppa
Momssvindel

Momssvindel er svindel med indberettet moms ved salg af varer, tjenester, import af varer eller andet der er momspligtigt i Danmark til Skat. Momssvindel er en kriminel handling, der straffes med fængsel. Moms er en transaktionsskat der pålægges slutforbrugeren (køberen). I Danmark er varer pålagt en momssats på 25%. Varer, tjenester og eller andet lignende kan være fritaget af moms. Momssatsen fastsættes af Regeringen, indbetales til Skat og manglende indbetalelse eller svindel med moms håndholdes af Politiet. 

For at være momspligtig i Danmark skal følgende forudsætninger være opfyldt. 

(1) En juridisk og eller naturlig person med (2) en virksomhed registreret i Danmark (3) med aktiviteter i Danmark, der udfører (4) salg af varer,tjenester, import af varer eller andet der er momspligtigt i Danmark (5) med det mål at skabe en gevinst på sin handlen. 

For at undgå momssvindel er 

 Aktieselskaber (A/S) - med visse undtagelser
 Anpartsselskaber (ApS) - med visse undtagelser
 Selskaber med begrænset ansvar (S.M.B.A og A.M.B.A) - med visse undtagelser
 Erhvervsdrivende fonde
 Børsnoterede selskaber
 Statslige selskaber

pålagt en såkaldt revisionspligt, der medfører at en statsautoriseret eller registreret revisor (hvilken en afhænger af virksomheden størrelse og type) skal revidere årsregnskabet og godkende årsrapporten.

I Danmark differentieres der indenfor hårdheden af den kriminelle handling, herunder om der er tale om (alm.) momssvindel og eller grov momssvindel. 

Karakteren "grov" momssvindel medfører en betydelig hårdere fængselsstraf for den sigtede hvis fundet skyldig i grov momssvindel.

Skatteunddragelse